Pierrot el xe na màscara de orixene italiana, ma che ła se ga evolvesta in Fransa. El nòme el vien da , che vołe dire "pìcoło Piero". La màscara de Pierrot la se prexenta come un clown tristo, muto, vestìo de bianco e co 'na làgrima nèra so ła guansa. Ła màscara de Pierrot ła deriva da ła màscara ciamà Pedrolino, atestà inte ła comedia de l'arte itałiana del XVI sècoło. Ła prima aparision de sta màscara la xe stà in 'na comedia de Cristoforo Casteleti del 1547. En Fransa la xe atestà a partire dal 1673. Inisialmente, la màscara de Pierrot la jera parlante. A partire parò dal 1820, grasie a łe interpretasione del mimo de orìxene boema Jean-Gaspard Deburau al Théâtre des Funambules, la màscara de Pierrot la ga scumisià a divegnere muta. En seguito, inte i ani otanta del XIX sècolo, Pierrot el xe devegnesto un personajo prediłeto dai pitori de Montmartre.